съобщение

На основание чл. 5, ал. 2 от Наредбата за условията и реда за извършване на оценка на въздействието върху околната среда РИОСВ – Монтана информира: 

Инвестиционно предложение „Изграждане на нова кравеферма за около 1 200 броя крави и тяхното поголовие” в имот с №912006, землището на гр. Вълчедръм с ЕКАТТЕ 12543, общ. Вълчедръм, обл. Монтана, попада в обхвата Приложение № 2 на ЗООС, точка 1, буква „д” – интензивно животновъдство (инвестиционни предложения, невключени в Приложение № 1).

На основание чл. 93, ал. 1, т. 1 от ЗООС, инвестиционното предложение подлежи на преценяване на необходимостта от извършване на оценка на въздействието върху околната среда (ОВОС). 

Местоположението на инвестиционното предложение не попада в границите на защитени територии по смисъла на Закона за защитените територии и защитени зони от екологичната мрежа Натура 2000. Най-близо разположени са защитени зони BG0002009 „Златията” за опазване на дивите птици и BG0000509 „Цибрица” за опазване на природните местообитания и на дивата флора и фауна. Инвестиционното предложение е под разпоредбите на Наредбата за условията и реда за извършване на оценка за съвместимост на планове, програми и инвестиционни предложения с предмета и целите на опазване на защитените зони (Наредбата за ОС) и на основание чл. 2, ал. 1, т. 1 от нея, подлежи на преценка за вероятната степен на отрицателно въздействие върху горепосочените защитени зони.

Преценяването на необходимостта от извършване на ОВОС и оценката за съвместимост ще бъдат проведени в една процедура.

Копие от писмото е изпратено до община Вълчедръм.
Дата: 06.11.2013 г. 

